ভাবছেন, ডিজাইনার ক্লাচ কিংবা স্টিলেটোজই বুঝি ফ্যাশন। তা নয় আসলে। প্রেসিডেন্ট ট্রাম্পের অভিবাসন নীতির বিরোধিতা করে আমেরিকান সিভিল লিবার্টিজ ইউনিয়নের ব্লু রিবন লোগো পরলেন মনোনীত অভিনেতাদের কয়েকজন। ট্রাম্পের গর্ভপাত বিরোধী আইনের বিরুদ্ধে প্রতিবাদ জানাতে প্ল্যান্‌ড পেরেন্টহুডের মতো নন-প্রফিট অর্গানাইজেশনের লোগো পরলেন সেরা অভিনেত্রী এমা স্টোন এবং ডাকোটা জনসন। আসলে ফ্যাশন যে প্রতিবাদই, সেটাই বুঝিয়ে দিলেন তাঁরা।
হ্যালে বেরি
ব্লাশ পিঙ্ক ভার্সাচি ড্রেস, ভিন্‌স কোমুতো শ্যুজ এবং ফরএভারমার্ক জুয়েলারি— হ্যালের অস্কার প্যাকেজ। অস্কারের জাঁকজমক এবং রক অ্যান্ড রোলের ভারসাম্য, পোশাকটাকে এভাবেই বর্ণনা করলেন হ্যালে। ‘বন্য’ এবং ‘মুক্ত’ চুলও এলিয়ে দিলেন অস্কারের মঞ্চে।
শার্লিজ থেরন
গোল্ডেন ডিওর গাউনে এলেন শার্লিজ। স্টেটমেন্ট ডায়মন্ড ইয়ারিং’এর সঙ্গে তাঁর এই লুক রীতিমতো চোখধাঁধানো। তাঁর স্টাইলিং করেছেন লেসলি ফ্রেমার।
প্রিয়ঙ্কা চোপড়া
রাল‌্ফ অ্যান্ড রুশো’র আয়ভরি হোয়াইট গাউনে দেখা গেল প্রিয়ঙ্কাকে। কলাম গাউনে দিব্যি মানিয়েছে ‘কোয়ান্টিকো’র তারকাকে। সঙ্গে স্লিক হেয়ার, ড্রপ ইয়ারিংস, ন্যুড লিপস এবং চাঙ্কি ব্রেসলেট। হলিউড তো ঘায়েল!
রুথ নেগা
রুথের রেড অস্কার অঁসম্বল নিয়ে চর্চা ইতিমধ্যেই শুরু। সেরা অভিনেত্রীর মনোনয়ন পাওয়া রুথ পরেছিলেন কাস্টম লেস্‌ড ভ্যালেন্টিনো গাউন। ন্যুওয়ার্থ রুবি ক্রাউন এবং ইয়ারিং ছিল সঙ্গে। ভিক্টোরিয়ান গথিক পেগান ঈশ্বরীর মতো দেখাচ্ছিল তাঁকে। পরেছিলেন ব্লু রিবন।
ইসাবেল হুপার্ট
রেড কার্পেটে ফরাসি জে নে সে কোয়া ফিরিয়ে আনলেন ইসাবেল। যার অর্থ, ইসাবেলের পোশাককে ঠিক ভাষায় প্রকাশ করা মুশকিল। সোয়ারভস্কি-খচিত, পেল পিঙ্ক গাউন, যেটা তাঁর জন্য বানিয়েছে আরমানি প্রিভে। রেপোসি’র ইয়ারকাফ পরেছিলেন এই বর্ষীয়ান ফরাসি অভিনেত্রী।
নিকোল কিডম্যান
ন্যুড, এমবেলিশড গাউন পরেছিলেন নিকোল। তাঁর স্টাইল করেছেন জুলিয়া ভন বোয়েম। আরমানি প্রাইভি লুক এবং তার সঙ্গে ম্যাচিং ন্যুড স্যান্ডালস এবং যথারীতি বোল্ড রেড লিপ!
এমা স্টোন
স্পার্কলিং গোল্ড জিভেঞ্চি কুতুয়োর গাউনে  ফ্রিঞ্জড বটম। রত্নখচিত লুক’এ সংযোজন টিফানি এবং কোং’এর জুয়েলারি, প্ল্যাটিনাম এবং ১৮ ক্যারাট সোনার ইয়ারিং। তিন ক্যারাট ইয়েলো স্টোন রিং এবং ডায়মন্ড ব্যান্ড। পলিটিক্যাল স্টেটমেন্ট দিলেন প্ল্যানড পেরেন্টহুডের লোগোর পিন জামায় সেঁটে।